<https://www.vilaweb.cat/noticies/republica-pro-russa-donetsk-condemna-mort-britanics-marroqui/>
<http://schema.org/articleBody>
"El Tribunal Suprem de la república pro-russa de Donetsk, a l'est d'Ucraïna, ha dictat pena de mort per a dos ciutadans britànics i un de marroquí acusats de participar en la guerra d'Ucraïna a favor del bàndol ucraïnès.\r\n\r\nEl tribunal va començar dilluns el judici a Sean Piner, Aiden Aslin i Sadun Brahim, capturats per les tropes russes durant la batalla de Mariúpol. Ara, una vegada analitzades totes les proves, el tribunal ha provat la culpabilitat dels acusats i ha determinat que hauran de ser condemnats a mort, segons que recull l'agència de notícies russa TASS.\r\n\r\nLa Justícia de Donetsk imputa a Piner, Aslin i Brahim la comissió de delictes de manera grupal –entre els quals es troba la presa forçosa del poder– alhora que els acusa d'actuar com a mercenaris en el conflicte bèl·lic a Ucraïna."
<https://www.vilaweb.cat/noticies/republica-pro-russa-donetsk-condemna-mort-britanics-marroqui/>